Document ID: 32014R1145

UREDBA SVETA (EU) št. 1145/2014
z dne 28. oktobra 2014
o razveljavitvi Uredbe (ES) št. 2488/2000 o ohranitvi zamrznjenosti sredstev Miloševiću in z njim povezanim osebam
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 215 Pogodbe,
ob upoštevanju Sklepa Sveta 2014/742/SZVP z dne 28. oktobra 2014 o razveljavitvi Skupnega stališča 2000/696/SZVP o ohranitvi posebnih omejitvenih ukrepov proti g. Miloševiću in z njim povezanim osebam (1),
ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije,
ob upoštevanju naslednjega:
(1)
V skladu z Uredbo Sveta (ES) št. 2488/2000 (2) se vsa sredstva in drugi finančni viri, ki se nahajajo zunaj ozemlja Zvezne republike Jugoslavije in pripadajo Miloševiću in z njim povezanim fizičnim osebam, zamrznejo ter se onemogoči razpolaganje ali koriščenje teh sredstev in finančnih virov navedenim osebam iz Priloge I k navedeni uredbi.
(2)
Svet je s Sklepom 2014/742/SZVP razveljavil Skupno stališče 2000/696/SZVP (3). Svet je odločil, da ni podlage za nadaljnjo uporabo teh omejevalnih ukrepov, saj osebe, navedene v Prilogi k Skupnem stališču, ne ogrožajo več utrditve demokracije.
(3)
Zato je primerno Uredbo (ES) št. 2488/2000 razveljaviti s takojšnjim učinkom -
SPREJEL NASLEDNJO UREDBO:
Člen 1
Uredba (ES) št. 2488/2000 se razveljavi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 28. oktobra 2014

Labels: 10
18
5